Up-262/02
Natisni
Opravilna št.:
Up-262/02
Datum odločitve:
18. 3. 2003
ECLI:
ECLI:SI:USRS:2003:Up.262.02
Akt:
Ustavna pritožba A. A., B. B. - B. in C. C. zoper sodbo Višjega sodišča v Celju št. Cp 276/2001 z dne 10. 1. 2002 v zvezi s sodbo Okrajnega sodišča v Velenju št. P 237/98 z dne 27. 11. 2000
Izrek:
Ustavna pritožba A. A., B. B. - B. in C. C. zoper sodbo Višjega sodišča v Celju št. Cp 276/2001 z dne 10. 1. 2002 v zvezi s sodbo Okrajnega sodišča v Velenju št. P 237/98 z dne 27. 11. 2000 se zavrže.
Evidenčni stavek:
Ker je bila ustavna pritožba vložena prepozno, jo je treba zavreči. Pobuda Državnemu tožilstvu RS, naj vloži zahtevo za varstvo zakonitosti, na tek roka za vložitev ustavne pritožbe ne vpliva.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
3. 5. 2002
Vrsta odločitve:
sklep
Vrsta rešitve:
zavrženje
Dokument:
US22225
Up-262/02-6
7. 4. 2003
SKLEP
Ustavno sodišče je v postopku za preizkus ustavne pritožbe A. A., B. B. - B. in C. C., vsi iz Ž. Ž., na seji senata dne 18. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A., B. B. - B. in C. C. zoper sodbo Višjega sodišča v Celju št. Cp 276/2001 z dne 10. 1. 2002 v zvezi s sodbo Okrajnega sodišča v Velenju št. P 237/98 z dne 27. 11. 2000 se zavrže.
Obrazložitev
1. Sodišče prve stopnje je zavrnilo tožbeni zahtevek, s katerim so pritožniki (v pravdnem postopku tožniki) od tožencev zahtevali odstranitev čebel iz čebelnjaka na nepremičnini parc. št. 123/1 k.o. Ž. Ž. Zoper tako sodbo so se pritožniki pritožili, sodišče druge stopnje pa je njihovo pritožbo kot neutemeljeno zavrnilo in potrdilo sodbo sodišča prve stopnje. Pritožniki so nato pri Državnem tožilstvu Republike Slovenije vložili pobudo za vložitev zahteve za varstvo zakonitosti. Državno tožilstvo jih je z dopisom z dne 16. 4. 2002 obvestilo, da ni vložilo zahteve za varstvo zakonitosti.
2. Dne 30. 4. 2002 so pritožniki vložili ustavno pritožbo zoper v izreku navedeni sodbi.
3. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba. Kot je Ustavno sodišče že večkrat povedalo, pobuda državnemu tožilstvu za vložitev zahteve za varstvo zakonitosti ne vpliva na tek roka za vložitev ustavne pritožbe. Ustavno sodišče je po opravljeni poizvedbi pri Okrajnem sodišču v Velenju ugotovilo, da je bila izpodbijana sodba Višjega sodišča pooblaščencu pritožnikov vročena dne 14. 2. 2002. Z naslednjim dnem je začel teči šestdesetdnevni rok za vložitev ustavne pritožbe. Ustavna pritožba, vložena dne 30. 4. 2002, je torej prepozna, zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger